Video: Die minister van finansies en die stoelDie land se nuut aangestelde minister van finansies, Nhlanhla Nene, maak vanoggend nuus om ‘n ander rede as sy aanstelling. ‘n Video wat wys hoe ‘n stoel onder Nene meegegee het tydens ‘n SABC-onderhoud het vanoggend weer soos ‘n veldbrand op sosiale media begin versprei. Nene het in Oktober 2008 ‘n onderhoud by die SABC gedoen in sy amp as die voorsitter van die parlementêre portefeuljekomitee oor finansies. Die video wys hoe Nene eers ongemaklik begin rondskuif voordat mens die stoel hoor kraak. Die volgende oomblik gee die stoel onder hom mee met Nene wat agteroor val.